stanford-oval/wikipedia huggingface dataset:
תהילים ל"ג
הערות שוליים

↑  מזמור ל"ג, באתר תהילים, בני גזונדהייט
↑  כל הסגולות הטמונות בפרקי תהילים, באתר מוקד תהילים ארצי, ‏כ"א בתמוז ה'תש"פ
↑   נפשנו חכתה, בביצוע יונתן רזאל, סרטון  באתר יוטיוב (אורך: 3:45)
↑   רננו צדיקים, בביצוע יוסף קרדונר, סרטון  באתר יוטיוב (אורך: 5:00)
↑   הושיעה, בביצוע זאנוויל ויינברגר, מקהלת מלכות, סרטון  באתר יוטיוב (אורך: 3:35), 13 באוגוסט, 2017
הבריגדה הצ'כית

הבריגדה הצ'כית הוא כינוי שניתן להתארגנות שהתקיימה בצ'כוסלובקיה עם הקמת מדינת ישראל, ונועדה לסייע להקמת כוח צבאי בישראל. ההכנות לפעילות הבריגדה בישראל נמשכו כחצי שנה אך פעילות זו לא נתממשה לבסוף.
הבריגדה

תחילתה של ההתארגנות הייתה בחודש יולי 1948, במהלך מלחמת העצמאות וסמוך לאחר הקמת מדינת ישראל. קפטן שמשון שכטה, קצין יהודי שלחם בצבא הצ'כי נגד הכיבוש הנאצי, ועימו קצינים אחרים (ארתור האנק, וילי קאהן וקרל קורט פנטר), קיימו מגעים עם נציגי הממשלה הזמנית בישראל, במטרה להקים כוח צבאי שיהיה מורכב ממתנדבים יהודים. על פי הרעיון שנרקם נועדו המתנדבים לעלות לארץ, לסייע לבניית צה"ל ולהוות כוח לוחם במסגרתו.
הציר הישראלי בפראג, אהוד אבריאל, קיבל את אישור הממשלה הזמנית בישראל ליוזמה, כמו גם את אישורה של ממשלת צ'כוסלובקיה, שאהדה את ישראל באותם ימים ואף סייעה לה במשלוחי נשק.
ברקע התהליכים להקמת הבריגדה עמד הסחף המדיני של ממשלת צ'כוסלובקיה, אשר הלכה והתקרבה לברית המועצות, ועמדה לפני הקמת משטר קומוניסטי בה. עובדה זו הניעה גם אנשי ציבור מהזרם השמאלי בהנהגת היישוב, כמו שמואל מיקוניס, להיות מעורבים במהלכי הקמת הבריגדה והבאת אנשיה לארץ, מחשש שמדיניות מסך הברזל תופעל גם בצ'כוסלובקיה.
בהסכמת הצבא הצ'כי הוקמו מחנות אימונים בשטח צ'כוסלובקיה, ליד העיירה ולקה שטרלנה. הגיעו אליהם למעלה מאלף מתנדבים, רובם יהודים. הם ערכו אימונים צבאיים עם כלי נשק שסיפק הצבא הצ'כי. על הבריגדה פיקד אנטונין סוחור, קצין בצבא הצ'כוסלובקי.
תוך כדי האימונים נשלחו לישראל הקצינים שכטה וקאהן. הם נפגשו עם ראשי הצבא וכן עם ראשי ההתיישבות בישראל במטרה למצוא מקום ישוב למתנדבים היהודים שיעלו לישראל במסגרת הבריגדה.
תוך כדי ההכנות להקמת הבריגדה החליט ראש הממשלה דוד בן-גוריון על פירוק הפלמ"ח. בן-גוריון שאף לבסס לישראל צבא של העם כולו, לא ראה בעין יפה את הגעת הכוח המאורגן ממדינה קומוניסטית וחשש מפני התארגנויות על רקע אידאולוגי בצבא.
עקב התנגדות זו הלך ופחת הסיוע הישראלי והצ'כי לבריגדה, והכוח הלך והתפורר. גם המפלגה הקומוניסטית בצ'כוסלובקיה החלה להפעיל לחצים לחיסול הבריגדה. לבסוף התפזרו המשתתפים בהתארגנות. הם עזבו את צ'כוסלובקיה שהייתה לארץ קומוניסטית, ושעריה ננעלו.
הקמת מושב כרם מהר"ל

רבים ממשתתפי האימונים בבריגדה עלו לישראל, ובהם קבוצה של חברים, אשר עוד בהיותם בפעילות צבאית במחנה האימונים, חלמו להקים קומונה שתתבסס על עקרונות שיתופיים. הקבוצה, שמנתה כ-50 איש, היוותה את הגרעין אשר חבריו הקימו את המושב כרם מהר"ל, במורדות הדרומיים של הכרמל.
כרם מהר"ל החל את דרכו כמושב שיתופי, שחבריו מנסים להגשים את רעיון הקומונה, אך כעבור כשנה, כשעמד בפני קשיים כלכליים, החלו חברים מהבריגדה לנטוש אותו, וכנגדם הצטרפו משפחות אחרות של עולים מצ'כוסלובקיה, והמושב היה למושב עובדים.
ראו גם

הקומנדו הצרפתי
לקריאה נוספת

יעקב מרקוביצקי, גחלת לוחמת: גיוס חוץ לארץ במלחמת העצמאות, רמת אפעל: המרכז לתולדות כוח המגן ה"הגנה" על-שם ישראל גלילי, 1995.
שלומי רוזנפלד, שישים שנות מושב: סיפורו של כרם מהר"ל, מושב כרם מהר"ל, 2010.
דליה קרפל, "למה פירקו את הבריגדה", מוסף הארץ, 8 בנובמבר 1996.
תושב זר

תושַב חוּץ, תושב זר או גּוֹלֶה (באנגלית: expatriate, לעיתים קרובות בקיצור expat) הוא אדם המתגורר מחוץ לארץ מולדתו. בדרך כלל מונח זה מתייחס לאנשי מקצוע ממדינה כלשהי המועסקים במדינה אחרת. בנוסף להם קיימים סוגים נוספים של תושבים זרים, בהם אמנים או גמלאים שבחרו להתגורר מחוץ לארץ מולדתם. מבחינה היסטורית, המונח התייחס גם לגולים שגורשו או הוגלו מארצם.
תושבים זרים רבים נוטים לבחור מקום מגורים בו קיימת קהילה של תושבים ממוצא דומה. כך, למשל, קיימות קהילות של יורדים בלונדון ובלוס אנג'לס.
אטימולוגיה

על פי מילון אוקספורד, expatriate הוא אדם המתגורר מחוץ למולדתו לזמן קצוב, או באופן זמני במשך פרק זמן לא ידוע. זאת בניגוד למהגר או מהגר עבודה, המבקשים לגור באופן קבוע במדינה אחרת.
שימוש ישן יותר במילה התייחס לאנשים שהיגרו ממולדתם לגלות מרצון, או גורשו ממנה. שימוש זה מופיע במספר חוקים בארצות הברית מהמאה ה-19.
בחוק הישראלי הוגדר "תושב ישראל" כאדם המתגורר במדינת ישראל ונעדר ממנה רק לתקופות קצרות. בשנת 2003 עודכנה ההגדרה, ותושב ישראל מוגדר כמי שמרכז חייו בישראל. הגדרה זו לוקחת בחשבון את מכלול קשריו המשפחתיים, הכלכליים והחברתיים, ובהם בין השאר: מקום ביתו הקבוע, מקום המגורים שלו ושל בני משפחתו, מקום עיסוקיו הרגילים ומקום העסקתו הקבוע, מקום האינטרסים הכלכליים הפעילים והמהותיים שלו, ומקום פעילותו בארגונים, איגודים ומוסדות שונים.
היסטוריה

בימי קדם דיפלומטים, סוחרים או מיסיונרים נהגו להגר למדינות אחרות לצורך עבודתם. ההגירה העולמית גברה במאה ה-19, בעזרת ספינות קיטור או רכבות.
להלן מספר דוגמאות של קהילות של תושבים זרים:
בני דור הביט, שהיגרו בשנות השישים מארצות הברית והקימו קהילות בטנג'יר ובפריז.
גמלאים בריטים שהקימו בשנות השבעים קהילה בקוסטה דל סול.
גמלאים בריטים שהקימו במאה ה-21 קהילה בדורדון.
אנשי קולנוע מרחבי העולם שהיגרו במהלך השנים להוליווד.
אוליגרכים רוסים שהיגרו משנות התשעים ואילך ללונדון.
אנשים המעוניינים לבצע תכנון מס על מנת להימנע מתשלום מיסים גבוהים, שהקימו קהילת תושבים זרים במונטה קרלו.
ילדי התרבות השלישית, בדרך כלל ילדיהם של דיפלומטים ואנשי צבא.
בשנות ה-30 של המאה ה-20 גורשו מדענים ואנשי רוח רבים מגרמניה הנאצית, לרוב עם משפחותיהם, בהם אלברט איינשטיין, אוסקר מריה גראף, וילי ברנדט ותומאס מאן. אלה הפכו לתושבים זרים במדינות אחרות.
התפתחות התעופה האזרחית משנות החמישים ואילך הגבירה את מגמות ההגירה. לדוגמה, במדינות רבות התפתחו קהילות של סטודנטים זרים, וחלקם בוחרים להישאר במדינה בה למדו. נושא הסטודנטים הזרים שימש למספר מחקרים אקדמיים.
קשה לאמוד את מספר התושבים הזרים בעולם, מכיוון שאין לכך הגדרה מדויקת. על פי חברת הייעוץ Finaccord היו בשנת 2017 כ-56.8 תושבים זרים בעולם. על פי האו"ם, בשנת 2019 היו בעולם כ-272 מיליון מהגרים, שהם 3.5 אחוזים מאוכלוסיית העולם.
עובדים זרים

מספר תאגידים רב-לאומיים נוהגים לשלוח עובדים למדינות זרות, לעבודה בסניפי החברה או בחברות בנות. עובדים אלה מיישמים את מדיניות התאגיד במדינה בה הם עובדים.
מחקר שנערך בשנת 2007 מצא כי עובדים אלה מעוניינים לרוב בתפקידים עם אחריות רחבה ואוטונומיה בסביבה בינלאומית, ומוצאים עניין בגישור על הבדלים בין-תרבותיים. עם זאת, שכרם של עובדים אלה גבוה יותר מזה של עובדים מקומיים, והתאגיד נדרש לשלם עבורם גם הוצאות נלוות כמו שירותי בריאות, דיור, שכר לימוד בבתי ספר ועלויות ההובלה של חפצי המשפחה.
בני זוג של תושבים זרים עשויים לחוות הלם תרבות, אובדן של הרשת החברתית הרגילה שלהם, שיבושים בקריירה וקשיי הסתגלות של הילדים בבית ספר חדש. אלו הן הסיבות העיקריות שבגללן תושבים זרים נוטים לחזור למולדתם.
מגמות בהגירה

להלן מספר מגמות שזוהו במאה ה-21 בהקשרי הגירה.
משימות לטווח קצר, ממספר חודשים עד שנה, ללא הגירת משפחת העובד.
הגירה של עצמאים מיוזמתם, לא מטעם חברה המעסיקה אותם.
הגירה של מנהלים מיומנים למדינות מתפתחות.
הגירה למדינה קרובה, כאשר העובדים מתגוררים במדינה אחרת במשך השבוע וחוזרים לביתם בסופי שבוע או פעם בשבועיים.
בסקר מ-2017 נמצא כי רק 14% מהתושבים הזרים היו נשים.
מחקרים אקדמיים

במאה ה-21 נערכו מחקרים רבים אודות תושבים זרים ומהגרי עבודה, ובשנת 2013 הושק כתב עת מדעי המוקדש לנושא זה. לדוגמה, מחקר משנת 2017 מיפה את כלל הגורמים המשפיעים על הצלחת המשימה של עובדים זרים, בהם יכולת תקשורת בין-תרבותית, תמיכה בין בני הזוג, רמת המוטיבציה, הזמן המוקצב למשימה, יכולות רגשיות, ניסיון בינלאומי קודם, שליטה בשפה, כישורים חברתיים, שליטה בהבדלים בין-תרבותיים ובתהליכים ארגוניים.
תושבים זרים בספרות ובאמנות

תושבים זרים רבים מתוארים בספרים, רומנים וסיפורים קצרים, שנכתבו לעיתים קרובות על ידי סופרים שבילו שנים במדינות זרות. להלן מספר יצירות ספרות וקולנוע בולטות.
הסופר האמריקאי הנרי ג'יימס היגר במאה ה-19 לאירופה, ורבים מהרומנים שלו עסקו במערכות יחסים בין העולם החדש לישן, בהם דיוקנה של גברת (1881). ג'וזף קונרד, יליד פולין, פרסם שורה של רומנים באנגלית המבוססים על חוויותיו במושבות רחוקות, בהן לב המאפליה (1899) ולורד ג'ים (1900). סופרים רבים נוספים פרסמו יצירות שבמרכזן תושבים זרים, בהם סומרסט מוהם, פורד מדוקס פורד, א. מ. פורסטר, ארנסט המינגוויי, גרהם גרין, פ. סקוט פיצג'רלד, ג'ורג' אורוול ואוולין וו.
סרטים בנושא זה עוסקים לעיתים קרובות בהלם התרבותי שחווים תושבים זרים. בין הסרטים מסוג זה נמנים לפני הזריחה, האדם השלישי, הצעיף הצבעוני, אמריקאי בפריז, חידון בחרוזים, נוכלים עם סגנון, חצות בפריז, נינוצ'קה, לתפוס גנב, עד כלות הנשימה, עולמה של סוזי וונג, מלון מריגולד האקזוטי, המעבר להודו, שנה בצל הסכנה, אבודים בטוקיו, קזבלנקה, בוראט, לאכול, להתפלל, לאהוב, שכר האימה, ויקי כריסטינה ברצלונה, לוסי, המלך ואני, שבע שנים בטיבט והמלך האחרון של סקוטלנד.
בטלוויזיה נוצרו מספר תוכניות מציאות אודות תושבים זרים. כמו כן שודרו סדרות טלוויזיה שבמרכזן תושבים זרים, בהן היהלום שבכתר ואפיזודס.
ראו גם

תושב ארעי
מהגר עבודה
עובדים זרים בישראל
רילוקיישן
תושב חוזר
הערות שוליים

↑  ד"ר אבי אלתר, עו"ד אורי כליף, שינויים בהגדרת "תושב ישראל", באתר ynet, 10 בדצמבר 2003.
↑  תושב ישראל, באתר כל זכות
| --- | --- |
בקרת זהויות :  NKC: ph832291
הגן הבוטני המרכזי של סיביר

| --- | --- |

 מידע כללי
 תאריך הקמה:  1961 
 מיקום
 מדינה:  רוסיה רוסיה
 מיקום:  Sovetsky City District 
 קואורדינטות:  54°49′33″N 83°06′34″E﻿ / ﻿54.82583°N 83.1094°E﻿ / 54.82583; 83.1094
 אתר רשמי
  (למפת נובוסיבירסק מוגדלת) הגן הבוטני המרכזי של סיביר(למפת נובוסיבירסק רגילה) הגן הבוטני המרכזי של סיביר
 
הגן הבוטני המרכזי של סיביר (ברוסית: Центра́льный сиби́рский ботани́ческий сад) הוא מוסד מחקר בוטני המהווה חלק מהסניף הסיבירי של האקדמיה הרוסית למדעים. זהו אזור טבעי מוגן בעל חשיבות פדרלית.
תיאור

הגן הבוטני ממוקם בסמוך לאקדמגורודוק של נובוסיבירסק ומשתרע על שטח של 850 דונם. הוא מאכלס את בניין המעבדה הראשי, בלוק טכני, חממות, בניין ייצור ניסיוני, חנות פקעות, מתקנים טכניים ומתקני אחסון. נהר זיריאנקה זורם דרך שטח הגן ובו בריכת מים טבעית.
מראה ברכת המים הטבעית בגן הבוטני.
גלריה

הגן הבוטני בקיץ
הגן הבוטני בסתיו
הגן הבוטני בחורף
הגן הבוטני של אקדמגורודוק נובוסיבירסק
גוזל זמזום מצוי על הקן בתחומי הגן
הערות שוליים

↑  צו FANO מיום 13 באפריל 2016
| --- | --- |
בקרת זהויות :  ISNI: 0000 0004 0487 2025  LCCN: n80137557  SUDOC: 127620532  VIAF: 135484126   WorldCat (עם VIAF): 135484126
וינס סטייפלס

| --- | --- |

 לידה:  2 ביולי 1993 (בן 31) לונג ביץ', ארצות הברית 
 שם לידה:  Vincent Jamal Staples 
 שם במה:  Vince Staples 
 מוקד פעילות:  ארצות הברית 
 תקופת הפעילות:  מ-2008 
 מקום לימודים:  תיכון אספרנזה, תיכון וסטלייק, תיכון ג'ון פ. קנדי, תיכון מייפייר, תיכון ג'ורדן 
 סוגה:  מוזיקת היפ הופ 
 שפה מועדפת:  אנגלית 
 חברת תקליטים:  דאף ג'אם 
 vincestaples.com
 פרופיל ב-IMDb
 
וינסנט ג'מאל סטייפלס (באנגלית: Vincent Jamal Staples; נולד ב-2 ביולי 1993) הוא ראפר, זמר, פזמונאי ושחקן אמריקאי.
ביוגרפיה

סטייפלס נולד בקומפטון שבקליפורניה, אך גדל בצפון לונג ביץ', לאחר שאימו החליטה להתנתק מקומפטון עקב שיעורי הפשיעה הגבוהים. סטייפלס הוא הצעיר מבין חמישה אחים, מתוכם שלוש אחיות. סטייפלס גדל למשפחה קשת יום.
סטייפלס עלה לגדולה תוך הופעות אורח באלבומים של חברי קולקטיב ההיפ הופ אוד פיוצ'ר (אנ'), ובזכות המיקסטייפ המשותף עם הראפר והמפיק מק מילר שהשניים הוציאו בשנת 2013, Stolen Youth. באותה השנה, חתם בחברת התקליטים דאף ג'אם, ובאוקטובר 2014 הוציא סטייפלס תחת החברה את מיני-אלבום הבכורה שלו, Hell Can Wait, מתוכו יצאו הסינגלים "Hands Up" ו-"Blue Suede". במיני-אלבום התארחו אסטון מתיוס (אנ') וטייאנה טיילור והוא הגיע למקום ה-15 במצעד אלבומי ה-R&B/היפ-הופ של הבילבורד.
ב-30 ביוני 2015 הוציא סטייפלס את אלבום הבכורה שלו, Summertime '06, שזכה לשבחים ביקורתיים רבים ולהצלחה במצעדי הבילבורד, כשבמצעד אלבומי ה-R&B/היפ-הופ הגיע בשיאו למקום השלישי. באותה השנה, הוצג כחלק מרשימת ה-Freshman Class של מגזין XXL.
בשנת 2023 השתתף סטייפלס בסרט הספורט "גברים לבנים אינם יכולים"; רימייק לסרט בעל אותו שם משנת 1992.
דיסקוגרפיה > אלבומי אולפן

2015: Summertime '06
2017: Big Fish Theory
2018: FM!‎
2021: Vince Staples
2022: Ramona Park Broke My Heart
2024: Dark Times
דיסקוגרפיה > מיקסטייפים

2011: Shyne Coldchain Vol. 1
2012: Winter In Prague (עם מייקל אוזובורו)
2013: Stolen Youth (עם לארי פישרמן)
2014: Shyne Coldchain II
דיסקוגרפיה > מיני-אלבומים

2014: Hell Can Wait
2016: Prima Donna
הערות שוליים

↑  Scott, Dana (6 ביולי 2015). "Vince Staples: Long Beach's Most Wanted". HipHopDX. {{cite web}}:  (עזרה)
↑  Hellyer, Isabelle (12 בפברואר 2016). "I Went On a Date with Vince Staples… the Happiest Nihilist in The World". Noisey (באנגלית אמריקאית). VICE Media. {{cite news}}:  (עזרה)
↑  X, Dharmic (7 באוקטובר 2013). "Who Is Vince Staples?Growing Up In Long Beach". Complex (באנגלית). {{cite news}}:  (עזרה)
↑  Millard, Drew (28 ביולי 2015). "Vince Staples: Calm In the Hour of Chaos". SPIN. {{cite news}}:  (עזרה)
↑  "Download Vince Staples' Album Stolen Youth". The Fader. 20 ביוני 2013. נבדק ב-20 בפברואר 2014. {{cite web}}:  (עזרה)
↑  "Vince Staples Has Signed to Def Jam Records". Complex. 31 באוגוסט 2013. נבדק ב-5 באוקטובר 2014. {{cite web}}:  (עזרה)
↑  Breihan, Tom (2014-10-10). "Stream Vince Staples Hell Can Wait EP". Stereogum. נבדק ב-10 במאי 2016. {{cite web}}:  (עזרה)
↑  Hernandez, Victoria (8 ביולי 2015). "Hip Hop Album Sales: Meek Mill, Kendrick Lamar & Vince Staples | Get The Latest Hip Hop News, Rap News & Hip Hop Album Sales". HipHopDX. ארכיון מ-10 באוגוסט 2015. נבדק ב-10 באוגוסט 2015. {{cite web}}:  (עזרה)
↑  "The 50 Best Albums of 2015". Pitchfork. 16 בדצמבר 2015. ארכיון מ-18 בדצמבר 2015. נבדק ב-16 בדצמבר 2015. {{cite web}}:  (עזרה)
↑  "The Best Albums of 2015". The Guardian. Guardian News and Media. 2 בדצמבר 2015. ארכיון מ-13 בדצמבר 2015. נבדק ב-14 בדצמבר 2015. {{cite web}}:  (עזרה)
↑  "2015 XXL Freshman Class Revealed". BallerStatus.com. 3 ביוני 2015. נבדק ב-14 בספטמבר 2020. {{cite web}}:  (עזרה)
| --- | --- |
בקרת זהויות :  PLWABN: 9810596899305606  GND: 107775602X  ISNI: 0000 0004 2366 6059  LCCN: no2013115300  MusicBrainz: 78e854b8-9713-4ff2-9218-6b3784893bff  VIAF: 305410742   WorldCat (עם VIAF): 305410742
רנה ראפ

| --- | --- |

 לידה:  10 בינואר 2000 (בת 24) Huntersville, ארצות הברית 
 מדינה:  ארצות הברית 
 השכלה:  Northwest School of the Arts
 תקופת הפעילות:  מ-2018 
 www.reneerapp.com
 
רנה מרי ג'יין ראפ (באנגלית: Reneé Rapp; נולדה ב-10 בינואר 2000) היא זמרת ושחקנית אמריקאית. לאחר שזכתה בפרס ג'ימי לשנת 2018 להופעה הטובה ביותר של שחקנית, היא קיבלה את התפקיד של רג'ינה ג'ורג' במחזמר Mean Girls בברודוויי. לאחר מכן היא המשיכה לשחק את לייטון בסדרת הקומדיה של HBO Max "חיי המין של בנות המכללה" . בנובמבר 2022 יצא ה-האלבום הראשון שלה Everything to Everyone . בפברואר 2023 יצאה גרסת דלוקס של ה-אלבום שלה Everything to Everyone, הכוללת שני שירים חדשים.
תחילת חייה וחינוך

ראפ למדה בתיכון בבית הספר התיכון הופוול בהאנטרסוויל, צפון קרוליינה, במשך שלוש שנים, בזמן הזה הופיעה בתוכנית התיאטרון ושיחקה בנבחרת הגולף לנשים בבית ספר התיכון הופוול לפני המעבר לבית הספר נורת'ווסט לאמנויות. קורי מיטשל, המורה לתיאטרון של ראפ, אמר לראפ "יש הבחנה מיוחדת...יש הבדל כאשר היכולת הווקאלית הזו משולבת עם רגשות כנים שיכולים להרגיש את הקהל ושממש יכולים לרגש קהל".
בשנת 2018, זכתה ראפ בפרס השחקנית הטובה ביותר בטקס פרסי בלומי, פרסי הבכורה של שארלוט לתיאטרון מוזיקלי, על גילומה של סנדרה בהפקה של בית ספרה של "Big Fish". לאחר מכן השתתפה ראפ בטקס פרסי ג'ימי השנתי העשירי בניו יורק, שם זכתה ב"ההופעה הטובה ביותר של שחקנית", כשהיא ניצחה ארבעים מתחרים אחרים על הפרס. זכייה זו זיכתה אותה במלגה של 10,000 דולר. השחקנית לורה בננטי, שהעניקה את הפרס לראפ, אמרה, "לעולם לא אהיה בטוחה בעצמי כמו אותה בת 18". בנוסף, הסיקור של מגזין ניו יורק של פרסי ג'ימי טען כי ראפ "העלתה את הבמה" עם הופעתה הזוכה, "מה שגרם לכוכבות של "Mean Girls" להתחיל לישון ביחד עם עין אחת פקוחה".
קריירה

בעקבות זכייתה בפרס ג'ימי, ראפ לוהקה לתפקיד וונדלה בהפקה של תיאטרון שרלוט לשנת 2018 של אביב מתעורר . ב-27 ביולי 2018 הופיעה ראפ בפסטיבל Supergirl Pro Surf and Music לשנת 2018. ב-23 בספטמבר 2018, היא השתתפה באירוע השנתי הרביעי של קרן התיאטרון החינוכי בברודוויי חזרה לבית הספר שנערך ב- Feinstein's/54 Below . בדצמבר 2018, היא השתתפה בקריאה לתפקיד מונטין בקריאה של להקת תיאטרון ראונדאוט את המצעד . ב-12 בינואר 2019, ראפ הופיעה באירוע Star to Be של BroadwayCon 2019, כששרה את "They Just Keep Moving the Line" מ-NBC של Smash . היא נראתה בפעם הבאה ב-4 במרץ 2019, בהופעה ב-Feinstein's/54 Below's 54 Sings The High School Musical Trilogy, ואחריו אירוע FOR THE GIRLS שלהם ב-28 במרץ.
ב-28 במאי 2019, הוכרז כי ראפ התקבלה לתפקידה של רג'ינה ג'ורג' במחזמר המועמד לפרס טוני בברודוויי, Mean Girls, תחילה להרצה מוגבלת בין ה-7 ל-26 ביוני, ולאחר מכן לצמיתות החל מ-10 בספטמבר 2019. . ב-3 ביוני הופיעה ראפ ב-The Green Room 42, שרה שירים מהמופע לאחר הקדמה של טינה פיי. ההפקה נסגרה ב-12 במרץ 2020, בהתאם להשבתה של ברודוויי ; מאוחר יותר הוכרז ב-7 בינואר 2021, שהתוכנית לא תיפתח מחדש.
ב-14 באוקטובר 2020, ראפ לוהקה לתפקיד לייטון, אחת מארבעת הדמויות הראשיות בסדרת HBO Max של מינדי קאלינג , "חיי הסקס של נערות קולג'".
ב-14 בנובמבר 2022 הכריזה ראפ על סיבוב ההופעות הראשון שלה; "everything to everyone:the first show” היו ארבעה תאריכי סיבוב הופעות ברחבי ארצות הברית, בלוס אנג'לס, מנהטן, בוסטון ואטלנטה. עקב ביקוש גבוה לכרטיסים, התווסף תאריך חדש בברוקלין וכן מופעים נוספים בלוס אנג'לס ובמנהטן, ומקום משודרג באטלנטה. סיבוב ההופעות של ראפ בארצות הברית נמכר בין ה-6 ל-18 בדצמבר 2022, עם 8 הופעות בסך הכל.
ב-9 בדצמבר 2022, הוכרז כי ראפ תחזור על תפקידה כרג'ינה ג'ורג' בעיבוד קולנועי "ילדות רעות: המחזמר".
ב-12 בינואר 2023 הכריזה ראפ על ההופעה הבינלאומית הראשונה שלה ל-EP שלה “Everything to Everyone”. ב-19 בינואר, היא הופיעה שלוש פעמים מופע סולד אאוט משודרג של מקום ב-O2 Forum Kentish Town. בפברואר 2023, יצאה גרסת דלוקס של המיני אלבום שלה Everything to Everyone, הכוללת שני שירים חדשים. ב-16 ביוני, ראפ הכריזה על סיבוב הופעות בינלאומי Snow Hard Feelings, בתמיכת אלכסנדר 23 ו-Towa Bird. אלבום האולפן הראשון שלה, Snow Angel יצא ב-18 באוגוסט.
דיסקוגרפיה > אלבומי אולפן

2023: Snow Angel
דיסקוגרפיה > מיני אלבומים

2022: Everything to Everyone
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס התקשורת של הליגה ההומו-לסבית נגד השמצה | המוזיקאי הטוב ביותר | Snow Angel | זכייה |  |
| 2024 | פרס המוזיקה של iHeartRadio | אלבום בכורה אהוב | Snow Angel | מועמדות |  |
| 2024 | פרס בחירת הילדים של ניקלודיאון | נבל אהוב | ילדות רעות: המחזמר | מועמדות |  |
| 2024 | פרס בחירת הילדים של ניקלודיאון | אמן פורץ האהוב | רנה ראפ | זכייה |  |
הערות שוליים

↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
↑  Steven J. Horowitz, Taylor Swift, SZA, Olivia Rodrigo Lead 2024 iHeartRadio Music Awards Nominations, Variety, ‏2024-01-18 (באנגלית אמריקאית)
↑  Every Kids’ Choice 2024 Winner!, Nick (באנגלית)
| --- | --- |
בקרת זהויות :  BnF: cb18112362h (data)  GND: 1290802521  ISNI: 0000 0005 0623 8594  LCCN: no2023128190  MusicBrainz: e4378b7a-6138-441a-aa34-50e11a562066  VIAF: 25168589992818221239   WorldCat (עם VIAF): 25168589992818221239
הדוויג פורשוץ

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 ביוני 1900 שנברג, הרפובליקה הפדרלית של גרמניה 
 פטירה:  26 במרץ 1977 (בגיל 76) ברלין, גרמניה המזרחית 
 מדינה:  גרמניה 
 מקצוע:  זונה, קצרנית 
 מידע חסידת אומות העולם
 פרסים והוקרה:  חסידת אומות העולם (23 באוקטובר 2012) 
 קישורים חיצוניים
 יד ושם:  הדוויג פורשוץ
 
הדוויג פורשוץ (בגרמנית: Hedwig Porschütz לבית וולקר, 10 ביוני 1900 – 26 במרץ 1977) הייתה פעילה בהתנגדות הגרמנית לנאציזם. היא הוכרה לאחר מותה כחסידת אומות העולם על סיוע והצלת יהודים בתקופת השואה.
הדוויג וולקר נולדה בשנת 1900 בברלין-שנברג. בשנת 1926 התחתנה עם וולטר פורשוץ, שהיה אז נהג ובהמשך גויס לורמאכט. בתקופת השפל הגדול נאלצה לעבוד בזנות, ובשנת 1934 הואשמה בסחיטה באיומים ונידונה לעשרה חודשי מאסר.
מלחמת העולם השנייה

החל משנת 1940 עבדה פורשוץ בבית המלאכה לעיוורים של אוטו ויידט כקצרנית. הם היו בקשר הדוק, והיא סייעה לו להגן על עובדיו על ידי הסתרת נשים יהודיות בביתה וסחר בלתי חוקי במצרכי מזון.
התאומות מריאן ואנליז ברנשטיין הוסתרו בדירתה של פורשוץ במשך שישה חודשים החל מינואר 1943. במרץ הצטרפו אליהן גרטה סליג ולוסי באלהורן. מדי פעם זונות היו משתמשות בדירה, ואז הדיירים נדרשו להמתין בחוץ עד שהלקוחות יעזבו. כשהמצב בסופו של דבר הפך מסוכן מדי, עקב פשיטה של שוטרים על דירה אחרת באותו בניין באמצע שנת 1943, התאומות ברנשטיין עברו להתגורר בווילמרסדורף ואילו אמה של פורשוץ הגנה על שתי הנשים האחרות. שלוש נשים מתוך הארבע שרדו את השואה .
סחורות שפורשוץ קנתה בשוק השחור היא נתנה ליהודים נרדפים. היא גם נהגה לשחד את קציני הגסטפו. בעזרתה וויידט שלח יותר מ -150 חבילות מזון לגטו טרזינשטט כדי לספק מזון לפחות 25 איש שנכלאו שם. פורשוץ גם רכשה מסמכים מזויפים עבור אינגה דויטשקרון. בגלל מסחר בשוק השחור, פורשוץ נידונה ל 18 חודשי מאסר באוקטובר 1944. תקופה מסוימת נכלאה בזילרטל-ארדמנסדורף, מחנה משנה של מחנה הריכוז גרוס-רוזן.
אחרי המלחמה

פעילותה במלחמה לא נודעה לאחר המלחמה. בקשותיה לקבל פיצוי בגין רדיפה פוליטית נדחו על ידי שלטונות מערב ברלין בשנת 1959. באותם ימים הרשויות לא שקלו תמיכה כספית לאנשים שנתנו עזרה ליהודים. היות שנאלצה לעסוק בזנות, פורשוץ נחשבה לאדם לא מוסרי ולא מכובד. פסק הדין משנת 1944, אף על פי שניתן על ידי בית משפט פוליטי, שימש נגדה. היא נפטרה ענייה ובודדה בשנת 1977.
הנצחה

בנובמבר 2010 פורשוץ זכתה לכבוד על ידי העיר ברלין. לוח זיכרון אשר ניתלה בכתובתה לשעבר ( Feurigstraße 43 ). בשנת 2011 בוטל פסק הדין משנת 1944 שנקבע על ידי בית הדין הנאצי. יד ושם הכיר בה כחסידת אומות העולם בשנת 2012. טקס הנצחה נערך כעבור שלוש שנים. רחוב בשכונת מיטה נקרא על שמה בשנת 2018 (הדוויג-פורשוץ-שטראסה).
לוח זיכרון לזכרה נתלה בכתובתה לשעבר.
הדוויג סופיה משוודיה

הדוויג סופיה משוודיה (בשוודית: Hedvig Sofia av Sverige; ‏26 ביוני 1681 – 22 בדצמבר 1708), הייתה בתו של קרל האחד עשר, מלך שוודיה וסבתו של פיוטר השלישי, קיסר רוסיה.
ביוגרפיה

הדוויג סופיה נולדה ב-26 ביוני 1681 בטירת שלושת הכתרים, סטוקהולם,  בתם הבכורה של קרל האחד עשר, מלך שוודיה ולאולריקה אלאונורה, נסיכת דנמרק, בתם של פרדריק השלישי, מלך דנמרק וסופיה אמליה מבראונשווייג-לינבורג. הדוויג סופיה גודלה על ידי סבתה הדוויג אלאונורה מהולשטיין-גוטורפ, והושפעה ממנה רבות וטיפחה בעקבות כך דעות אנטי-דניות.
בשנת 1697 היה מדובר שהדוויג סופיה תתחתן עם קרל, נסיך דנמרק ואחיה קרל השנים עשר, מלך שוודיה יתחתן עם סופיה הדוויג, נסיכת דנמרק, אולם הנישואים לא יצאו אל הפועל, וב-12 במאי 1698 התחתנה עם פרידריך הרביעי, דוכס הולשטיין-גוטורפ. הנישואים ביניהם לא היו מוצלחים, בעקבות חייו המופרעים של פרידריך, ונולד להם רק בן אחד קרל פרידריך, דוכס הולשטיין-גוטורפ. בשנת 1699 עברו בני הזוג לשוודיה, שם השתתפו במסיבות רבות ובנשפים שנערכו שלכבודם. בשנת 1700 פרצה מלחמת הצפון הגדולה, ובעקבות כך נותרו הזוג בשוודיה.
בשנת 1702 מת בעלה פרידריך הרביעי, דוכס הולשטיין-גוטורפ, ובנה קרל פרידריך, דוכס הולשטיין-גוטורפ ירש את נחלותיו ותאריו, תוך שהדוויג סופיה שימשה כעוצרת הדוכסות יחד עם גיסה כריסטיאן אוגוסט מהולשטיין-גוטורפ, נסיך אויטין. לאחר מות בעלה עלתה הצעה שהדוויג סופיה תתחתן עם גאורג, נסיך הכתר של הנובר, אולם ההצעה לא יצאה לבסוף אל הפועל. הדוויג סופיה ניסתה בכל יכולתה לדאוג לכך שבנה יהיה יורש העצר של שוודיה, ויירש את אחיה לאחר מותו, ונעזרה במפלגת הולשטיין לשם כך.
ב-22 בדצמבר 1708 מתה הדוויג סופיה מאבעבועות שחורות, וכששמע על כך אחיה קרל השנים עשר, מלך שוודיה הוא פרץ בבכי. בשנת 1718 מת אחיה קרל השנים עשר, מלך שוודיה, אולם אחותה אולריקה אלאונורה, מלכת שוודיה ירשה אותו, וגברה על בנה קרל פרידריך, דוכס הולשטיין-גוטורפ במאבק הירושה.
הווש

הווש (בהונגרית: Heves) הוא מחוז בחלקה הצפון-מזרחי של הונגריה. הוא גובל במחוזות בורשוד-אבאוי-זמפלן, נוגראד, פשט ויאס-נאג'קון-סולנוק. בירת המחוז היא העיר אגר.
גאוגרפיה

מחוז הווש מגוון בנופו והוא שייך לשני אזורי נוף שונים של הונגריה: בצפונו משתרעים הרי המאטרה (Mátra) – המגיעים לשיא של 1,014 מטר (הגבוה ביותר בהונגריה) והרי הביק (Bükk). דרום המחוז הוא חלק מהאלפלד – המישור ההונגרי הגדול בעל נוף מישורי לחלוטין. מחוז הווש גובל בדרומו עם אגם הטיסה, האגם המלאכותי הגדול ביותר בהונגריה (127 קמ"ר).
תיירות

במחוז הווש מוקדי תיירות רבים. בבירת המחוז אגר וכן בעיר ג'נג'ש ניתן למצוא מבנים רבים בסגנון הבארוק וכן אתרים היסטוריים הקשורים לתולדות הונגריה. אגם הטיסה הפך בשנים האחרונות חלופה לאגם בלטון המפורסם הן עבור רבים מן הנופשים המקומיים והן עבור תיירים מהארצות השכנות. באזור הצפוני וההררי של המחוז, הרי המטרה והפארק הלאומי בוק, מהווים מוקדי משיכה לשוחרי הטיולים בטבע. כמו כן פועלות במחוז מרחצאות מרפא רבים, בחלקם בעלי תכונות מרפא ייחודיות.
הגן הבוטני האוניברסיטאי בגבעת רם

| --- | --- |
האגם בגן הבוטני בגבעת רם
האגם בגן הבוטני בגבעת רם
 מידע כללי
 תאריך הקמה:  1954 
 מיקום
 מדינה:  ישראל ישראל
 מיקום:  ירושלים 
 קואורדינטות:  31°46′07″N 35°12′00″E﻿ / ﻿31.76873°N 35.200088°E﻿ / 31.76873; 35.200088
 
תצוגת פרחים בגן הבוטני
הגן הבוטני האוניברסיטאי בגבעת רם הוא אחד משני גנים בוטניים בבעלות האוניברסיטה העברית בירושלים, השוכן בצמוד לקמפוס האוניברסיטה בגבעת רם. הוא הגן הבוטני הגדול בישראל, משתרע על פני 150 דונם, ומחזיק באוסף הצמחים הגדול ביותר במזרח התיכון. השטחים הפתוחים שבגן מחולקים על פי היבשות האופייניות לצמחים שגדלים בהם.